Egersund kirke

Egersund kirke er en hvitmalt korskirke som ligger ved torget i Egersund. Kirken ble påbegynt omkring 1623.  Det har stått en kirke på det samme stedet siden tidlig middelalder. Da den nåværende kirka ble bygget, rev man den gamle. Den ble opprinnelig bygget som langkirke, men etter hvert ombygd til korskirke. Kirka tilhører Egersund menighet i Dalane prosti.

 Bygningen 
I 1785–88 ble kirka ombygget av den tyske tømmermannen Ludvig Feyling, som blant annet hevet taket, bygget inngangspartiet mot sør og lagde en ny prekestol, som ble montert utenpå den gamle. I 1940 ble den originale prekestolen oppdaget bak den nye og satt i stand. Årstallet 1583 er skåret inn i døpefonten, og selv om det er usikkert om den er så gammel, er det den eldste gjenstanden i selve kirken. Altertavla er fra 1607, og ble gitt til kirka fra lensherren Jørgen Kaas og hustruen Mette Banner. Altertavla er malt og signert av stavangermaleren Peter Reimers.

 Kultsted 
Plassen der kirka står, kalles i et gammelt sagn for «Heidningholmen», som antagelig antyder at det kan ha vært et slags kultsted her i før-kristen tid. Stedet foran kirka, i dag torget, kaltes i eldre tid for «Lahedlå», som betyr oppbygd brygge.
miniatyr|venstre|Alter i kirken
 Referanser 

 Eksterne lenker 
 Eigersund kirkelige fellesråd
 Egersund kirke hos agderkultur.no



Kategori:Kirker i Eigersund kommune
Kategori:Kirker i Dalane prosti
Kategori:Kulturminner i Eigersund
Kategori:Religiøse byggverk fra 1634
Kategori:Valgkirker i 1814
Kategori:1630-årene i Norge